Läsnä: Mari Mäkilä (pj), Kalle Keijonen (sihteeri), Liina Martti, Liisa-Mari Ojala, Anna Rantala, Mika Rauhala (saapui 14.12), Samuli Korkealaakso

1§ Kokouksen avaus
Puheenjohtaja Mari Mäkilä avasi kokouksen klo 14.02.

2§ Laillisuus ja päätösvaltaisuus
Totesimme kokouksen lailliseksi ja päätösvaltaiseksi.

3§ Esityslistan hyväksyminen
Esityslistaan lisättiin kohta 10§ Nettisivut.

4§ Edelliset pöytäkirjat
Edellisen kokouksen pöytäkirjaan korjattiin myyjäisten voitoksi 109,80 e:n sijaan 110,60 e, minkä jälkeen pöytäkirja hyväksyttiin muutoksineen.

5§ Ilmoitusasiat
-Alumni-ilta meni mukavasti, paikalla yhteensä 15 henkilöä: 6 hallituslaista, 4 rivijäsentä, 1 professori ja 4 puhujavierasta. Pulla oli hyvää. Professori Wide kiitti myöhemmin sähköpostilla mainiosta alumni-illasta.
-Talvireippailukin meni mukavasti, vaikka väkeä olikin vähän; neljä hallituslaista ja kaksi rivijäsentä. Itse reippailun jälkeen menimme syömään Bremeriin, jonne väkeä tuli vähän lisää.

6§ Posti
Postia ei ollut haettu.

7§ Talous
-Maksetaan Marille 8,60 e hallituksenvaihtajaistarjoomuksista.
-Maksetaan Annalle 8,40 e saranoista.
-Maksetaan Liinalle myyjäis- ja kafferummettarvikkeista.
-Tiliote: Tilillä nyt 1237,11 e.

8§ Toimintakertomus 2009
Toimintakertomusta ei ole kuulunut. Sitä odotellaan, jotta tilit voidaan tarkastaa.

9§ Tuutorivastaava
Valitsimme tuutorivastaavaksi Marin.

10§ Nettisivut
Villeltä puuttuu joitakin tunnuksia. Tekstejä voisi nyt miettiä ja viilailla, vaikka ne ovatkin ihan hyviä jo nyt. Kaikki katsovat ja ideoivat. Pohdimme mahdollisuutta saada nettiin pöytäkirjat ja Vindögat. 

11§ Haalarikastajaiset
Haalarikastajaiset ovat torstaina klo 18, tapaamme viideltä. Päätimme pitää valan, mutta sitä muokataan nykyaikaan sopivaksi. Muuksi ohjelmaksi sukkahousuleikkejä, naruleikkejä, twister, tulitikku-, sormus- ja kananmunaleikkejä; lauletaan. Tarjotaan sipsiä ja juotavaa. Liina ostaa snapsilaseja. Jatkoina mahdollisesti Halibileet Lynissä.

12§ Laskiainen
-Örkkiä ei ole vielä varattu, mutta Mika varaa sen. Tapahtuma alkaa klo 18. Mika on vielä yhteydessä myös Germanicaan. Tapaamme klo 16.
-Hallitus ei osallistu pulkkakilpailuun, mutta tiedotamme tapahtumasta jäseniä. Pulkkajoukkue olisi oltava koossa 12.2. mennessä.

13§ Våffeldagen 24./25.3.
Äänestimme våffeldagenin päivämäärästä. Äänet menivät tasan, mutta 25.3. voitti puheenjohtajan äänen ratkaistessa. Levyraadin sijaan päätimme katsoa elokuvan. Elokuva päätetään myöhemmin.

14§ Kielari 2010 ti 30.3.
Miksi bileet pidetään tiistaina? Kysymme vaan. Myös påsklovin läheisyys kummastuttaa. Skandicalla ei ole nakkia, paitsi hallituksen esittäytyminen.

15§ Palaute jäsenistöltä
Keräämme palautetta jäsenistöltä ehkä myöhemmin.

16§ Träffetid
Tämän viikon päivystäjät on sovittu viime kokouksessa. Seuraavalla träffetidillä viikolla 8 päivystävät Liina, Anna ja Mika.

17§ Muut esille tulevat asiat
-Kulttuurivastaava tutkii kaupungin kulttuuritarjontaa. Esimerkiksi joku stand up -esitys voisi olla kiva.
-Anna ja Mari esittäytyivät professori Widelle, joka oli mukava ja yhteistyöhaluinen.
-Anna ei ole vielä saanut pankkiasiaa selville, mutta ottaa itseään niskasta kiinni.

18§ Seuraava kokous
Kokoonnumme seuraavan kerran kevätkokouksen jälkeen 23.2. noin klo 19 Proffan kellarin isossa kabinetissa.

19§ Kokouksen päättäminen
Puheenjohtaja Mari Mäkilä päätti kokouksen klo 14.53.

_____________________________________		_________________________________
Mari Mäkilä							Kalle Keijonen
puheenjohtaja							sihteeri